Den brand, der hærgede en etageejendom i Skovsgård torsdag aften, har haft konsekvenser for lejerne i bygningen, men også for Carl Christensen fra Råd og Dåd Butikken i Skovsgård. Butikken drives af folk, der af en eller anden årsag er udelukket fra det traditionelle arbejdsmarked. Torsdag aften blev den bygning, hvor butik og kontorer ligger, raseret af en brand. Kontoret er ødelagt af både ild, sod og vand, og Carl Christensen ved endnu ikke, om det er muligt at genskabe butikkens regnskab. - Telefon, computer og kopimaskinen ligner skulpturer, fortæller Carl Christensen til nordjyske.dk Han regner med, at han kan risikere at skulle lede efter vigtige papirer i de forkullede rester af det, der engang var kontor. Ilden nåede aldrig ned til butikslokalerne, men meget af inventaret er skadet af røg og vand.

Referat:
Branden i Skovsgård ramme hårdt hos Råd og Dåd